यशोदा
हिंदू धर्मग्रंथों में, यशोदा को भगवान श्रीकृष्ण की पालक-माता, नंद बाबा की पत्नी और रोहिणी की बहन कहा गया है। भागवत पुराण के अनुसार, कृष्ण का जन्म देवकी के गर्भ से मथुरा के राजा कंस के कारागार में हुआ, लेकिन कृष्ण के पिता वसुदेव नवजात कृष्ण को अपने चचेरे भाई नंद बाबा के पास गोकुल में लाए, ताकि कृष्ण को मथुरा के राजा व देवकी के भाई कंस से उनकी रक्षा की जा सके। कृष्ण का पालन पोषण यशोदा ने किया।
महर्षि संतसेवी परमहंस
महर्षि संतसेवी परमहंस का जन्म सोमवार 20 दिसंबर 1920 ईस्वी को भारतवर्ष के बिहार प्रांत के वर्तमान मधेपुरा जिले के गम्हरिया नामक ग्राम में हुआ था। अपने माता पिता के यह चौथे पुत्र थे। इनके पूज्य पिताश्री आदरणीय श्री बलदेव दास जी एक कृषक थे तथा इनकी पूज्य माताश्री आदरणीया श्रीमती राधा देवी एक धर्मपरायणा महिला थीं। नामकरण-संस्कार के तहत पंडितजी द्वारा इनका नाम महावीर दास रखा गया।